L'Ajuntament de Sagunt dona a conéixer els premiats de la Campanya de Promoció del Comerç i Hostaleria Local 2020
16 de novembre 2020

![](/media/ejneqb1l/10c_sorteo-comercio-1.jpg)  

El departament de Comerç i Mercats ha donat a conéixer este matí els guanyadors del sorteig dels premis de la Campanya de Promoció del Comerç i Hostaleria Local 2020 ‘Tu vals per a reactivar la nostra ciutat’. El sorteig s'ha realitzat en directe amb la presència de l'alcalde de Sagunt, Darío Moreno; la regidora de Comerç i Mercats, Gloria Parra; i la regidora de Promoció Econòmica, María José Carrera i s'ha emés en Youtube través del canal [AytoSaguntoVideos](https://www.youtube.com/channel/UCNKihrcDrlEh_U_xBmYXKNA).

  
En total se van a repartir entre els premiats 500 targetes regal per un valor total de 200 000 euros entre la ciutadania que, del 14 de setembre al 2 de novembre, va participar en la campanya realitzant, almenys, una compra o un consum per un valor mínim de 15 euros en els establiments adherits. Del total de premis, s'han sortejat 100 targetes regal valorades en 1.000 euros i 400 en 250 euros que es podran canviar en els comerços i l'hostaleria locals adherits per a comprar els seus productes i servicis.

El llistat amb els números premiats es pot consultar en la [Seu Electrònica de l'Ajuntament de Sagunt](https://sagunt.sedipualba.es/tablondeanuncios/anuncio.aspx?id=24892). Les persones que resulten premiades tindran de termini cinc hàbils per a canviar els seus bitllets, que començaran a comptar a partir de demà. Una vegada consultades les llistes, deuran acudir al departament de Comerç i Mercats amb el bitllet premiat, el tiquet de la compra i el DNI per a poder començar amb els tràmits i donar-los la targeta premiada. Aquelles persones que resulten guanyadores hauran d'estar al corrent de les obligacions tributàries amb l'Ajuntament de Sagunt.

  

![](/media/pjjc1ekd/10c_sorteo-comercio-3.jpg)  

  

L'alcalde de Sagunt ha declarat que hui és un dia feliç perquè culmina «**tota una campanya que hem intentat dur a terme per a fer costat al xicotet comerç**», encara que, segons assegura, «**això no acaba hui i continuarem amb futures actuacions i iniciatives que ja estem pensant per a seguir en la línia d'ajudar el xicotet comerç**». Així mateix, ha insistit en el missatge que la ciutat està viva gràcies a l’existència del xicotet comerç als carrers, i que això s'ha de cuidar entre tots i totes.

  
«**La COVID19 ha colpejat a molts sectors, i un dels quals especialment és el xicotet comerç. Per això era imprescindible que l'Ajuntament es bolcara i duguera a terme una acció sense precedents com és este sorteig. Estem parlant de milions d'euros que s'han mobilitzat al carrer amb esta acció; òbviament està l'acció directa de l'Ajuntament, i això després té una repercussió a animar la gent perquè vaja als comerços i consumisca. El que hem d'aconseguir entre tots i totes és que els comerciants de la nostra ciutat noten la calor i intentem pal·liar els efectes d'esta crisi**», ha destacat Darío Moreno.

  

![](/media/k0rgmgzf/10c_sorteo-comercio-2.jpg)  
  

La regidora de Comerç i Mercats ha agraït la participació de la ciutadania en els tres mesos que ha durat esta campanya sense precedents a Sagunt quant a quanties que l'Ajuntament ha depositat en este sorteig i ha declarat que s'ha dinamitzat el comerç i l'hostaleria «**ja que han sigut més de 20 000 bitllets que s'han adquirit en compres i consumicions en els diferents establiments amb el que s'ha mobilitzat al voltant de 400 000 euros que han recaigut en els comerços i l'hostaleria locals**». Gloria Parra ha recordat als guanyadors i guanyadores que, a partir del moment en el qual es publiquen les llistes dels guanyadors i durant els cinc dies següents, podran acudir al departament de Comerç i Mercats per a canviar els billets per les targetes premiades.

En l'elaboració de la campanya ha participat el Consell Assessor de Comerç i el Fòrum de l'Hostaleria del qual formen part, entre altres entitats, Alcaldia i les regidories de Promoció Econòmica i Industrial i de Turisme. Destaca especialment la campanya d'enguany, ja que, a diferència de l'any passat que es van destinar 9.000 euros en premis, l'edició d'enguany compta amb 200 000 euros. Este enorme increment del volum econòmic de la campanya està causat pel moment actual tan complicat que estan vivint les persones dedicades al comerç i a l'hostaleria per l'actual crisi provocada per la COVID19, així com per la necessitat urgent de posar en funcionament els sectors afectats.  
​  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-dona-a-coneixer-els-premiats-de-la-campanya-de-promocio-del-comerc-i-hostaleria-local-2020/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-dona-a-coneixer-els-premiats-de-la-campanya-de-promocio-del-comerc-i-hostaleria-local-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-dona-a-coneixer-els-premiats-de-la-campanya-de-promocio-del-comerc-i-hostaleria-local-2020/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-dona-a-coneixer-els-premiats-de-la-campanya-de-promocio-del-comerc-i-hostaleria-local-2020/)